**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES ĀRKĀRTAS**

**SĒDES PROTOKOLS Nr. 13**

2024. gada 23. jūlijā

Sēde notiek videokonferences platformā zoom.

Sēdes norise tiek fiksēta audiovizuālajā ierakstā.

Sēde sasaukta plkst. 12.00

Sēdi atklāj plkst. 12.00

**Sēdi vada**: domes priekšsēdētājs Agris Lungevičs.

**Protokolē**: lietvedības nodaļas vadītāja Dace Cipule.

**Sēdē piedalās deputāti:**

Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Rūdolfs Preiss, Sandra Maksimova, Valda Kļaviņa, Vita Robalte.

**Sēdē piedalās:**

Administrācijas darbinieki: Uģis Fjodorovs – pašvaldības izpilddirektors, Artūrs Leimanis – informācijas tehnoloģiju speciālists, Laura Kovtuna – sabiedrisko attiecību speciāliste, Liene Ankrava – finanšu nodaļas vadītāja, Evita Zāle -juridiskās un personāla nodaļas vadītāja.

Sēdes vadītājs Agris Lungevičs iepazīstina ar Madonas novada pašvaldības Domes ārkārtas sēdes darba kārtību.

**DARBA KĀRTĪBĀ:**

**1. Par dāvinājuma/ziedojuma pieņemšanu**

*ZIŅO: Agris Lungevičs*

**2. Par Madonas novada Attīstības programmas 2022. - 2028. gadam investīciju plāna aktualizāciju**

*ZIŅO: Agris Lungevičs*

**3. Par Madonas novada pašvaldības investīciju projekta “Seguma nomaiņa Saules ielā no Rūpniecības ielas rotācijas apļa līdz Valsts reģionālajam autoceļam P37 Madonā” īstenošanu un aizņēmuma ņemšanu**

*ZIŅO: Agris Lungevičs*

**4. Par Madonas novada pašvaldības investīciju projekta “Autoceļa posma no Pārupes ielai līdz Latvijas valsts mežu Kalsnavas arborētumam pārbūve, Jaunkalsnavā” īstenošanu un aizņēmuma ņemšanu**

*ZIŅO: Agris Lungevičs*

**1. Par dāvinājuma/ziedojuma pieņemšanu**

*ZIŅO: Agris Lungevičs*

Madonas novada pašvaldības Ērgļu apvienības pārvaldē saņemts biedrības “For Better”, reģistrācijas Nr. 40008286742, juridiskā adrese Ūnijas iela 30-34, Rīga, LV-1084, (turpmāk – Biedrība) iesniegums (reģistrēts Madonas novada pašvaldības Ērgļu apvienības pārvaldē 2024. gada 4. jūlijā ar reģistrācijas Nr. EAP/1.9/24/164) ar lūgumu Madonas novada Ērgļu apvienības pārvaldei pieņemt dāvinājumā velotrasi “BTA Velozinis”.

Teritorijas attīstības plānošanas likuma 1. panta 4. punktā definēta publiskā infrastruktūra  - tautsaimniecības teritoriālās struktūras sastāvdaļa, ko veido tehniskā (transporta, sakaru, enerģētikas, ūdensapgādes un vides objekti) un sociālā (izglītības, zinātnes, veselības un sociālās aprūpes, valsts pārvaldes, sabiedrisko pakalpojumu, kultūras un rekreācijas objekti).

Velotrase kā sociālās rekreācijas infrastruktūras objekts, kas ir lietderīgs tieši bērnu un jaunatnes riteņbraukšanas prasmju uzlabošanai, ir publiskās infrastruktūras objekts. Tā paredzēta publiskai lietošanai, tās uzstādīšanas mērķis: veicināt iedzīvotāju veselīgu dzīvesveidu un sportu, velosipēda braukšanas prasmju uzlabošanu drošos apstākļos bērniem un pusaudžiem, kas vērsts uz ceļa negadījumu incidentu mazināšanu.

Likuma “Par interešu konflikta novēršanu valsts amatpersonu darbībā” 14. panta pirmajā daļā noteikts, ka ziedojums šā likuma izpratnē ir mantas, tai skaitā finanšu līdzekļu, pakalpojuma, tiesību vai citāda veida labuma, izņemot publiskās infrastruktūras objektu, bezatlīdzības atvēlēšana (nodošana) publiskas personas institūcijas funkciju izpildes veicināšanai. Šajā gadījumā par ziedojumu uzskatāms Biedrības pakalpojums: velotrases transportēšana un uzstādīšana, pie tam tas vienlaikus ir ieguldījums publiskajā infrastruktūrā.

Dāvinātās velotrases “BTA Velozinis”, kas sastāv no astoņām konstrukcijām, vērtība ir 14160 *euro,* tajā iekļaujas Velotrases konstrukciju transportēšana no ražošanas telpām Ādažos uz uzstādīšanas vietu Stacijas ielā 5, Ērgļos, Madonas novadā, ir 600 *euro* vērtībā un velotrases uzstādīšanas darbi - 1 500 *euro* vērtībā. Velotrase “BTA Velozinis” tiks uzstādīta Stacijas ielā 5, Ērgļos, Ērgļu pagastā, Madonas novadā.

Velotrases transportēšana un uzstādīšana kā pakalpojums vienlaikus atbilst likuma “Par interešu konflikta novēršanu valsts amatpersonu darbībā” 14. panta devītās daļas 1. un 2. punkta nosacījumiem. Ziedojuma mērķis ir publiskās infrastruktūras objekta uzstādīšana ar nolūku veicināt bērnu riteņbraukšanu drošos apstākļos un līdz ar to arī bērnu un jauniešu sportu un iedzīvotāju veselību, un Biedrības ziedojums Madonas novada Ērgļu apvienības pārvaldei nepārsniedz triju minimālo mēnešalgu apmēru kalendārā gada laikā.

Pašvaldību likuma 10. panta pirmās daļas 17. punktā paredzēts, ka dome ir tiesīga izlemt ikvienu pašvaldības kompetences jautājumu un tikai dome nosaka kārtību, kādā pieņem un pārzina dāvinājumus. Pašvaldību likuma 73. panta ceturtajā daļā paredzēts, ka pašvaldībai ir tiesības iegūt kustamo īpašumu.

Izvērtējot Ērgļu apvienības pārvaldes norādīto informāciju, netiek konstatēti likuma “Par interešu konflikta novēršanu valsts amatpersonu darbībā” 14. panta noteiktie ierobežojumi, un Madonas novada Ērgļu apvienības pārvalde varētu pieņemt ziedojumu/dāvinājumu velotrasi “BTA Velozinis” ar astoņām konstrukcijām 14160 *euro* vērtībā, tai skaitā velotrases konstrukciju transportēšanu no ražošanas telpām Ādažos uz uzstādīšanas vietu Ērgļos – 600 *euro* vērtībā un velotrases uzstādīšanu Ērgļos – 1500 *euro* vērtībā ar kopējo dāvinājuma/ziedojuma mērķi - veicināt iedzīvotāju veselīgu dzīvesveidu un sportu, velosipēda braukšanas prasmju uzlabošanu drošos apstākļos bērniem un pusaudžiem, kas vērsts uz ceļa negadījumu incidentu samazināšanu, kas kalpotu pašvaldības funkciju īstenošanai (atbalstīt veselīga dzīvesveida veicināšanas pasākumus, veicināt sporta attīstību, veikt darbu ar jaunatni), tikai jāsaņem domes atļauja tā pieņemšanai.

Madonas novada Ērgļu apvienības pārvalde ir sagatavojusi vietu Stacijas ielā Ērgļos, kur tiks uzstādīta velotrase, kā arī nodrošinās tās uzturēšanu.

Pamatojoties uz Pašvaldību likuma 4.panta pirmās daļas 2., 6. un 7. punktu, 10. panta pirmās daļas 17. punktu, 73. panta ceturto daļu, likuma “Par interešu konflikta novēršanu valsts amatpersonu darbībā” 14. panta otro, sesto un vienpadsmito daļu, ņemot vērā biedrības “For Better” iesniegumu, noklausījusies sniegto informāciju, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Rūdolfs Preiss, Sandra Maksimova, Valda Kļaviņa, Vita Robalte), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piekrist, ka Madonas novada Ērgļu apvienības pārvalde pieņem no biedrības “For Better”, reģistrācijas Nr. 40008286742, juridiskā adrese Ūnijas iela 30-34, Rīga, LV-1084, dāvinājumu/ziedojumu: velotrasi “BTA Velozinis”, kas sastāv no astoņām konstrukcijām, ar vērtību 14160 *euro* (četrpadsmit tūkstoši viens simts sešdesmit *euro*), tai skaitā velotrases konstrukciju transportēšanu no ražošanas telpām Ādažos līdz uzstādīšanas vietai Ēgļos, Madonas novadā, - 600 *euro* (seši simti *euro*) vērtībā un velotrases uzstādīšanu Madonas novada Ērgļu pagasta Ērgļos, Stacijas ielā 5 - 1500 *euro* (viens tūkstotis pieci simti *euro*) vērtībā.
2. Madonas novada Ērgļu apvienības pārvaldei noslēgt dāvinājuma/ziedojuma līgumu un pēc velotrases uzstādīšanas pabeigšanas piecu darbdienu laikā iesniegt visus dokumentus Madonas novada Centrālās administrācijas Finanšu nodaļā, kura iekļauj to aktīvu sastāvā ar kopējo vērtību 14160 *euro* (četrpadsmit tūkstoši viens simts sešdesmit *euro).*
3. Madonas novada Ērgļu apvienības pārvaldei piecu darbdienu laikā pēc dāvinājuma/ziedojuma pieņemšanas publicēt iestādes tīmekļvietnē ziedotāja/dāvinātāja nosaukumu, kā arī dāvinājuma/ziedojuma priekšmetu, apjomu un atvēlēšanas mērķi.
4. Madonas novada Ērgļu apvienības pārvalde un Madonas novada Centrālās administrācijas Finanšu nodaļa ir atbildīgi par lēmuma izpildi.

*Melle 27307570*

*Lēmums Nr. 396*

**2. Par Madonas novada Attīstības programmas 2022. - 2028. gadam investīciju plāna aktualizāciju**

*ZIŅO: Agris Lungevičs*

Pamatojoties uz Madonas novada ilgtspējīgas attīstības stratēģiju 2022. - 2047. gadam un Madonas novada attīstības programmu 2022. - 2028. gadam, likuma “Par pašvaldībām” 14. panta otrās daļas 1. punktu, kas nosaka, ka pašvaldības pienākums ir izstrādāt pašvaldības teritorijas attīstības programmu un teritorijas plānojumu, nodrošināt teritorijas attīstības programmas realizāciju un teritorijas plānojuma administratīvo pārraudzību, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 22. punktu, kas nosaka, ka attīstības programmā ietilpst rīcības plāns un investīciju plāns, kurus izstrādā ne mazāk kā triju gadu periodam, 72. punktu, kas nosaka, ka rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam; aktualizēto investīciju plānu apstiprina ar domes lēmumu un ievieto Teritorijas attīstības plānošanas informācijas sistēmā.

Lai veicinātu Madonas novada ilgtspējīgu attīstību, plānojot budžeta līdzekļu lietderīgu izlietojumu nepieciešams aktualizēt Madonas novada attīstības programmas investīciju plānu (2022. - 2028. gadam).

Noklausījusies sniegto informāciju, noklausījusies sniegto informāciju, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Rūdolfs Preiss, Sandra Maksimova, Valda Kļaviņa, Vita Robalte), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Aktualizēt Madonas novada attīstības programmas 2022. - 2028. gadam investīciju plānu (2022. - 2028. gadam). (Pielikums Nr. 1)
2. Paziņojumu par Madonas novada attīstības programmas 2022. - 2028. gadam Investīciju plāna aktualizāciju publicēt pašvaldības mājas lapā [www.madona.lv](http://www.madona.lv).
3. Madonas novada attīstības programmas 2022. - 2028. gadam Investīciju plānu ievietot Teritorijas attīstības plānošanas informācijas sistēmā (TAPIS).
4. Iesniegt aktualizētās Madonas novada attīstības programmas 2022. - 2028. gadam Investīciju plānu Vidzemes plānošanas reģionā.

*Solozemniece 62302391*

*Lēmums Nr. 397*

**3. Par Madonas novada pašvaldības investīciju projekta “Seguma nomaiņa Saules ielā no Rūpniecības ielas rotācijas apļa līdz Valsts reģionālajam autoceļam P37 Madonā” īstenošanu un aizņēmuma ņemšanu**

*ZIŅO: Agris Lungevičs*

Madonas novada pašvaldības iepirkumu komisijā veikts iepirkums id.nr. MNP 2024/14 “Ielu pārbūve Madonas novadā”, kura 2. daļā “Seguma nomaiņa Saules ielā no Rūpniecības ielas rotācijas apļa līdz Valsts reģionālajam autoceļam P37 Madonā” piešķirtas iepirkuma līguma slēgšanas tiesības par kopējo EUR 283 831,14 (divi simti astoņdesmit trīs tūkstoši astoņi simti trīsdesmit viens euro, 14 centi) ar pievienotās vērtības nodokli. Plānotās būvuzraudzības izmaksas līdz EUR 8 000,00 (astoņi tūkstoši euro 0 centi).

Lai īstenotu investīciju projektu ”Seguma nomaiņa Saules ielā no Rūpniecības ielas rotācijas apļa līdz Valsts reģionālajam autoceļam P37 Madonā” nepieciešams finansējums EUR 291 831,14 (divi simti deviņdesmit viens tūkstotis astoņi simti trīsdesmit viens euro, 14 centi), t.sk. pašvaldības finansējums EUR 50 574,67 (piecdesmit tūkstoši pieci simti septiņdesmit četri euro 67 centi), aizņēmums valsts kasē EUR 241 256,47 (divi simti četrdesmit viens tūkstotis divi simti piecdesmit seši euro 47 centi).

Būvdarbu līguma ietvaros paredzēta Saules ielas posma no Rūpniecības ielas rotācijas apļa līdz valsts reģionālajam autoceļa P37 “Pļaviņas (Gostiņi)—Madona—Gulbene” sākumam Madonā, atjaunošana 1,075 km garumā. Projekta ietvaros paredzēts veikt asfalta seguma nomaiņu un sāngrāvju tīrīšanu, lai uzlabotu ūdens noteci.

Investīciju projekts “Seguma nomaiņa Saules ielā no Rūpniecības ielas rotācijas apļa līdz Valsts reģionālajam autoceļam P37 Madonā” atbilst Madonas novada ilgtspējīgas attīstības stratēģijai 2022.-2047. gadam un Madonas novada attīstības programmas 2022.-2028. gadam investīciju plānam un nodrošina lietderīgu investīciju īstenošanu pašvaldības autonomo funkciju izpildei atbilstoši Pašvaldības likuma 4. pantam.

Noklausījusies sniegto informāciju, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Rūdolfs Preiss, Sandra Maksimova, Valda Kļaviņa, Vita Robalte), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt investīciju projekta “Seguma nomaiņa Saules ielā no Rūpniecības ielas rotācijas apļa līdz Valsts reģionālajam autoceļam P37 Madonā” īstenošanu par kopējo summu EUR 291 831,14 (divi simti deviņdesmit viens tūkstotis astoņi simti trīsdesmit viens euro, 14 centi).
2. Piešķirt investīciju projektam “Seguma nomaiņa Saules ielā no Rūpniecības ielas rotācijas apļa līdz Valsts reģionālajam autoceļam P37 Madonā” Madonas novada pašvaldības līdzfinansējumu EUR 50 574,67 (piecdesmit tūkstoši pieci simti septiņdesmit četri euro 67 centi) apmērā no budžeta nesadalītajiem līdzekļiem, kas veidojušies no pašvaldības 2023. gada ceļu fonda mērķdotācijas atlikuma.
3. Lūgt Pašvaldību aizņēmuma un galvojuma kontroles un pārraudzības padomi atbalstīt aizņēmuma ņemšanu EUR 241 256,47 (divi simti četrdesmit viens tūkstotis divi simti piecdesmit seši euro 47 centi) apmērā investīciju projekta “Seguma nomaiņa Saules ielā no Rūpniecības ielas rotācijas apļa līdz Valsts reģionālajam autoceļam P37 Madonā” īstenošanai, Valsts kasē uz 20 gadiem ar noteikto procentu likmi un atlikto maksājumu uz 3 gadiem. Aizņēmumu izņemt un apgūt 2024. gadā un 2025. gadā. Aizņēmuma atmaksu garantēt ar pašvaldības budžetu.

*Galeja 29360277*

*Lēmums Nr. 398*

**4. Par Madonas novada pašvaldības investīciju projekta “Autoceļa posma no Pārupes ielai līdz Latvijas valsts mežu Kalsnavas arborētumam pārbūve, Jaunkalsnavā” īstenošanu un aizņēmuma ņemšanu**

*ZIŅO: Agris Lungevičs*

Madonas novada pašvaldības iepirkumu komisijā veikts iepirkums id. nr. MNP 2024/14 “Ielu pārbūve Madonas novadā”, kura 3. daļā “Autoceļa posma no Pārupes ielai līdz Latvijas valsts mežu Kalsnavas arborētumam pārbūve, Jaunkalsnavā” piešķirtas iepirkuma līguma slēgšanas tiesības par kopējo līgumcenu EUR 491 276,13 (četri simti deviņdesmit viens tūkstotis divi simti septiņdesmit seši euro, 13 centi) ar pievienotās vērtības nodokli. Plānotās būvuzraudzības izmaksas līdz EUR 12 000,00 (divpadsmit tūkstoši euro 0 centi).

Lai īstenotu investīciju projektu ”Autoceļa posma no Pārupes ielai līdz Latvijas valsts mežu Kalsnavas arborētumam pārbūve, Jaunkalsnavā” nepieciešams finansējums EUR 503 276,13 (pieci simti trīs tūkstoši divi simti septiņdesmit seši euro 13 centi), t.sk. pašvaldības finansējums EUR 85 691,42 (astoņdesmit pieci tūkstoši seši simti deviņdesmit viens euro 42 centi), aizņēmums valsts kasē EUR 417 584,71 (četri simti septiņpadsmit tūkstoši pieci simti astoņdesmit četri euro 71 cents).

Investīciju projekts “Autoceļa posma no Pārupes ielai līdz Latvijas valsts mežu Kalsnavas arborētumam pārbūve, Jaunkalsnavā” atbilst Madonas novada ilgtspējīgas attīstības stratēģijai 2022.-2047. gadam un Madonas novada attīstības programmas 2022. - 2028. gadam investīciju plānam un nodrošina lietderīgu investīciju īstenošanu pašvaldības autonomo funkciju izpildei atbilstoši Pašvaldības likuma 4. pantam.

Noklausījusies sniegto informāciju, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Rūdolfs Preiss, Sandra Maksimova, Valda Kļaviņa, Vita Robalte), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt investīciju projekta “Autoceļa posma no Pārupes ielai līdz Latvijas valsts mežu Kalsnavas arborētumam pārbūve, Jaunkalsnavā” īstenošanu par kopējo summu EUR 503 276,13 (pieci simti trīs tūkstoši divi simti septiņdesmit seši euro 13 centi).
2. Piešķirt investīciju projektam “Autoceļa posma no Pārupes ielai līdz Latvijas valsts mežu Kalsnavas arborētumam pārbūve, Jaunkalsnavā” Madonas novada pašvaldības līdzfinansējumu EUR 85 691,42 (astoņdesmit pieci tūkstoši seši simti deviņdesmit viens euro 42 centi) apmērā no budžeta nesadalītajiem līdzekļiem, kas veidojušies no pašvaldības 2023. gada ceļu fonda mērķdotācijas atlikuma.
3. Lūgt Pašvaldību aizņēmuma un galvojuma kontroles un pārraudzības padomi atbalstīt aizņēmuma ņemšanu EUR 417 584,71 (četri simti septiņpadsmit tūkstoši pieci simti astoņdesmit četri euro 71 cents) apmērā investīciju projekta “Autoceļa posma no Pārupes ielai līdz Latvijas valsts mežu Kalsnavas arborētumam pārbūve, Jaunkalsnavā” īstenošanai, Valsts kasē uz 20 gadiem ar noteikto procentu likmi un atlikto maksājumu uz 3 gadiem. Aizņēmumu izņemt un apgūt 2024. gadā un 2025. gadā. Aizņēmuma atmaksu garantēt ar pašvaldības budžetu.

*Galeja 29360277*

*Lēmums Nr. 399*

*Sēdes darba process, ziņojumi, priekšlikumi/ierosinājumi, komentāri, diskusijas atspoguļoti sēdes audiovizuālajā ierakstā.*

Sēdi slēdz 9.07

Sēdes vadītājs A. Lungevičs

Sēdes protokolētāja D. Cipule